*Projekts*

LATVIJAS REPUBLIKAS MINISTRU KABINETS

2015.gada \_\_\_.\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_, \_\_\_.§)

**Par valsts nekustamo īpašumu nodošanu Rīgas Stradiņa universitātes īpašumā**

1.Saskaņā ar Publiskas personas mantas atsavināšanas likuma 42.panta pirmo daļu un 43.pantu, lai nodrošinātu likumā „Par Rīgas Stradiņa universitātes Satversmi” noteiktos uzdevumus, atļaut Veselības ministrijai nodot bez atlīdzības Rīgas Stradiņa universitātes īpašumā šādus valsts nekustamos īpašumus, kas ierakstīti zemesgrāmatā uz valsts vārda Veselības ministrijas personā:

1.1.valsts nekustamo īpašumu (nekustamā īpašuma kadastra Nr.0100 064 0134) **Dzirciema iela 20 un 20 k-2, Rīgā**, – zemes vienību 0,586 ha platībā (zemes vienības kadastra apzīmējums 0100 064 0134) un divas būves (būvju kadastra apzīmējumi 0100 064 0134 001 un 0100 064 0134 002), kas ierakstīts zemesgrāmatā uz valsts vārda Veselības ministrijas personā;

1.2. valsts nekustamo īpašumu (nekustamā īpašuma kadastra Nr. 0100 064 0044) **Dzirciema iela 20 k-3, 20 k-5, 20 k-6 un 20 k-7, Rīgā,** – zemes vienību 0,8194 ha platībā (zemes vienības kadastra apzīmējums 0100 064 0021) un četras būves (būvju kadastra apzīmējumi 0100 064 0134 003, 0100 064 0134 005, 0100 064 0134 006 un 0100 064 0134 007), kas ierakstīts zemesgrāmatā uz valsts vārda Veselības ministrijas personā.

2. Rīgas Stradiņa universitātei saskaņā ar Publiskas personas mantas atsavināšanas likuma 42.panta pirmo daļu šā rīkojuma 1.punktā minētos nekustamos īpašumus:

2.1. izmantot šādu funkciju nodrošināšanai – piedāvāt un realizēt plašu universitātes profilam atbilstošu akadēmisko un profesionālo izglītību medicīnā, klīnisko prasmju apgūšanu un pētnieciskā darba veikšanu, nodrošinot arī studiju un pētniecības darba nedalāmību, nepieciešamās infrastruktūras pieejamību un attīstību, kā arī piedāvāt sabiedrībai savu intelektuālo potenciālu, iegūtās zinātniskās un profesionālās atziņas, metodes un pētījumu rezultātus;

2.2. bez atlīdzības nodot valstij, ja tie vairs netiek izmantoti šā rīkojuma 2.1.apakšpunktā minēto funkciju nodrošināšanai.

2.3. nostiprinot zemesgrāmatā īpašuma tiesības uz šā rīkojuma 1.punktā minētajiem nekustamajiem īpašumiem:

2.3.1.norādīt, ka īpašuma tiesības nostiprinātas uz laiku, kamēr Rīgas Stradiņa universitāte nodrošina šā rīkojuma 2.1.apakspunktā minēto funkciju īstenošanu;

2.3.2. ierakstīt atzīmi par aizliegumu nekustamos īpašumus vai to daļas atsavināt vai apgrūtināt ar hipotēku.

3. Šā rīkojuma 2.3.2.apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā).

4. Šā rīkojuma 1.2.apakšpunktā minētā nekustamā īpašuma Dzirciema ielā 20 k-3, 20k-5, 20k-6 un 20 k-7, Rīgā, sastāvā esošās zemes vienības (zemes vienības kadastra apzīmējums 0100 064 0021) daļu 8194 m2,kā arībūves (būves kadastra apzīmējums 0100 064 0134 003) daļu 686,4 m2 apmērā un būves (būves kadastra apzīmējums 0100 064 0134 006) daļu 1380,9 m2 apmērā - ir tiesīga izmantot valsts sabiedrība ar ierobežotu atbildība „Paula Stradiņa klīniskā universitātes slimnīca” (turpmāk - slimnīca), uz laiku līdz slimnīca savu nekustamajā īpašumā Dzirciema ielā 20 k-3, 20 k-5, 20 k-6 un 20 k-7, Rīgā, esošo infrastruktūru pārvietos uz citām telpām.

5. Rīgas Stradiņa universitātei, vienojoties ar Ekonomikas ministriju, veikt nepieciešamās darbības, lai nodalītu atsevišķā nekustamajā īpašumā transformatoru apakšstacijas TP-633 ēkai (būves kadastra apzīmējums 0100 064 0134 004) Dzirciema ielā 20 k-4, Rīgā, funkcionāli nepieciešamo zemes vienības (zemes vienības kadastra apzīmējums 0100 064 0021) daļu Dzirciema ielā 20 k-3, 20 k-5, 20 k-6 un 20 k-7, Rīgā.

6. Pēc šā rīkojuma 5.punktā minētā uzdevuma izpildes Rīgas Stradiņa universitātei nodot bez atlīdzības valsts īpašumā Ekonomikas ministrijas valdījumā un Ekonomikas ministrijai pārņemt izveidoto nekustamo īpašumu un normatīvajos aktos noteiktajā kārtībā ierakstīt to zemesgrāmatā uz valsts vārda Ekonomikas ministrijas personā.

Ministru prezidente L.Straujuma

Veselības ministrs G.Belēvičs

Iesniedzējs: Veselības ministrs G.Belēvičs

Vīza: Valsts sekretāre S.Zvidriņa

08.12.2015 13:28

562

I.Brūvere

67876061, Ieva.Bruvere@vm.gov.lv